Rosemonde Gérard

Louise-Rose-Étiennette Gérard, ezagunagoa Rosemonde Gérard izenez (Paris, Frantzia, 1871ko apirilaren 5a - ibidem, 1953ko uztailaren 8a) poeta eta dramagilea izan zen. Les Pepiaux (1892) lanarengatik da ezaguna. Bertso horiek izan zituen inspirazio Emmanuel Chabrierrek "Villanelle des petits canards" idazteko.

 Idazle ibilbidea 

Rosemonde ezaguna da bertso zati honengatik:''Egunetik egunera gehiago maite zaitut,

''Gaur atzo baino gehiago, eta bihar baino askoz gutxiago'.'

(''Car, vois-tu, chaque jour je t’aime davantage,'

''Aujourd’hui plus qu’hier et bien moins que demain.'')Bertso hauek, "L'éternelle chanson" ("Kanta betikoa") edo "Les Vieux" ("Zaharrak") izenez ezaguna den poema batetik hartuak dira, Rosemondek bere senar Edmond Rostandi 1889 urtean idatzi ziona. Poema 1890 urtean kaleratu zen, baina ez zuen berehalako arrakastarik izan. 

Esaldia gero eta maitasun adierazpen handiagoa hartu zuen, 1907 urtean (argitaratu eta hamazazpi urtera) Lyongo bitxigile batek, Alphonse Augisek, bertan grabatutako bertsoaren erdiko zatiarekin domina bat egiteko ideia izan zuen. Medailoi horiek oso ezagunak egin ziren eta era berean apaindutako bitxigintzako beste artikulu batzuk ekoiztu zituzten, hala nola, hareteak eta pospolo kaxak; adibide zaharrago askok Augis izena dute. Diseinuan oso ohikoa den aldaera batek "gehiago" eta "moins" hitzak ditu, + eta - zeinu matematikoek ordezkatuta, hurrenez hurren. Askotan, harri bitxi txikien bidez irudikatzen dira, askotan kolore kontrastagarriekin.

Gérarden beste lanen artean Un bon petit Diable (1913) dago, Maurice Rostandekin batera idatzia. Izen bereko pelikula egin zen (ingelesez "A Good Little Devil" izenburuaz itzulia) 1914 urtean. Mary Pickford kanadiar aktoreak antzezlanean zein filmean parte hartu zuen; geroago, filma inoiz egin zuen okerrenetako bat, okerrena ez bazen ere, zela iritzi zion. Gérardek hainbat pelikula azpititulatu zituen, besteak beste Alexis Granowskyren Das Lied vom Leben (1931) eta Nikolai Ekk-en The Road to Life (1931).

 Bizitza pertsonala 
Gerard Napoleonen jeneral baten, Étienne Maurice Gerarden, biloba zen. Hura ere Armadako mariskala eta Frantziako lehen ministroa izan zen.

Edmond Rostand-ekin (Cyrano de Bergerac antzerkirako bertsioaren egilea) ezkondu zen 1890 urteeko apirilaren 8an.  Ezkontza horretan bi seme izan zituzten, Maurice Rostand (1891-1968) poeta eta antzerkigilea eta Jean Rostand (1894-1977) biologo eta akademikoa. Gérard eta Maurice Rostand Jean-Paul Sartre eta Gilbert Martineau barne hartzen zituen zirkulu intelektualean zeuden.

Esan izan da Gerard " ospetsua izango zela, zalantza barik, bere senarraren izarrak berea eklipsatu izan ez balu". 35 urtez alargun egon ostean, 1953 urtean hil zen eta Parisko Passyko hilerrian lurperatuta dago, bere seme Maurice bezala.

 Lanak 

 Erreferentziak 

 Kanpo estekak 

Kategoria:Paristarrak
Kategoria:Parisen hildakoak
Kategoria:Frantziako poetak
Kategoria:Emakume poetak
Kategoria:Frantziako antzerkigileak
Kategoria:Emakume antzerkigileak